paragraph_text: Zlo Galaktičko carstvo pod vodstvom okrutnoga cara Palpatinea radi na izgradnji nove Zvijezde Smrti kako bi konačno uništili pobunjenički savez. Budući da Palpatine želi osobno nadgledati posljednju fazu njezine izgradnje, pobunjenička flota planira frontalni napad na Zvijezdu Smrti kako bi spriječila njezin nastanak te kako bi ubila Palpatinea i time napokon okončala postojanje carstva. U međuvremenu Luke Skywalker, vođa pobunjenika i Jedi vitez, vodi vlastitu bitku kako bi Dartha Vadera – svoga oca i bivšega Jedi viteza, nekoć znanog pod imenom Anakin – vratio s puta mračne strane Sile.